Video: www.youtube.com

Kampagnen er siden begyndelsen af 2014 bleevet udsendt på 17 forskellige sprog og har kostet de australske myndigheder millioner af kroner, skriver flere australske medier.

Betjente skal udbrede budskab

Martin Henriksen forestiller sig, at for eksempel en politibetjent skal indtale de danske videoer, og at Integrationsministeriet skal være afsender:

- Det kan jo være en myndighedsperson som for eksempel en politimand, der skal fortælle om stramningerne, siger integrationsordføreren.

Integrationsminister Inger Støjberg (V) er på ferie og har ikke mulighed for at kommentere forslaget.

Men partiets politiske ordfører Jakob Ellemann er ikke afvisende.

Læs også : Analytiker om S-kampagne: Hård udlændingepolitik er blevet mainstream

Han henviser til, at nyheden om de omtalte stramninger i forvejen blev formidlet på engelsk i en pressemeddelelse, da de for få uger siden blev behandlet i Folketinget:

- Vi gjorde lidt et nummer ud af at udsende pressemeddelelsen på engelsk for at gøre det nemmere for også udenlandske medier at formidle det budskab, som vi ønskede at komme ud med, siger Ellemann og fortsætter:

- Og vi har jo et ønske om, at budskabet også kommer uden for de danske grænser. Jeg vil ikke tage stilling til, om det skal være med YouTube-videoer, men vi er åbne for forslaget.

SF: 'Kvalmt' og 'usympatisk'

I SF modtager man DF-forslaget ganske anerledes.

Her mener partiets politiske ordfører, Jonas Dahl, at pengene kunne bruges langt bedre.

Læs også : Det er langt fra første gang DF-annoncer kritiseres

- Det er usympatisk, og jeg synes ærlig talt også, at det er en smule kvalmt, at man afsætter ressourcer til at holde folk væk, siger han og fortsætter:

- Jeg synes, at man istedet skulle bruge ressourcerne på at hjælpe familier, der rent faktisk har noget at flygte fra.

Dansk Folkepartis Martin Henriksen mener derimod, at midlerne ville være givet godt ud.

Han håber på opbakning til kampagnen, som han især forudser vil ramme de menneskesmuglere, der tjener på flygtningene.